
1) Agonia 


Restaurăm Trecutul, 

pentru a face statuie Absurdului, 
Iluziilor Vieţii şi Morții, 

ce ne-au alungat Amintirile Viitorului, 
din Inima de Pustiu, 

ce-și trăieşte Agonia ultimelor Vise, 
în Sângele Apusurilor, 

scurs în Condiţia Umană, 

a Pașilor pierduţi, 

prin pustiurile fără margini, 

a Lacrimilor orfane de Fericire, 
în care au rămas, 

doar Orașele fantomă ale Viselor, 
căzute şi ele în aceeaşi Agonie, 

a Regretelor, 

unde se mai aud și azi, 

rădăcinile smulse, 

ale Cimitirelor de Cuvinte, 

în care se înmormântau, 

Ridurile adânci ale Durerilor, 
atâtor Iubiri trecute, 

a căror Disperare, 

mai sapă şi acum, 

în pietrele amare funerare, 
sculptând, 

propriul Timp, 

al Nimănul. 

2) Înecate în sudoarea Anilor 


Niciodată nu ajung, 

pe podul unde mă aştepţi, 

Eternitate a Clipei, 

fundcă Timpul îmi fură, 

de fiecare dată adresele, 

unde te pot regăsi, 

profitând de oboseala Zilelor, 

care mă însoțesc abătute şi neliniştite, 
înecate în sudoarea Anilor, 

ce-abia îşi mai duc Ridurile cărunte, 
la cantina Uitării, 

de unde sunt conştient, 

că nu mai am cum să te reîntâlnesc, 
Iubire, 

fiindcă fiecare Blestem, 

mă bântuie, 

cu tava sa aproape golită, 

de foamea, 

Rătăcirilor din mine. 

3) Agonia Condiţiei Umane 


Așteptându-te, 

pe fruntea Răsăritului, 

Toamnei, 

din Inima de Cer, 

a Orizontului ruginit de Clipe, 
mi-am dat seama, 

că n-ai să vii niciodată, 

fiindcă deja te-ai înecat, 

în Ridurile de sudoare, 

ale Disperării, 

ce ne obligă, 

să purtăm pe piepturile Viselor, 
Soarele unei alte Lumi, 

ce nu va fi niciodată al nostru, 
printre lăstărişurile de Zile putrezite, 
pierdute prin, 

Agonia Condiţiei Umane, 

care îşi probează garderoba, 

la croitoria Morții, 

ce îi ajustează noile măsuri, 

care să ne vină perfect, 

peste Cimitirele noastre de Cuvinte, 
ce ni le vom rosti de acum încolo, 
prin scrisori din ce în ce mai friguroase, 
trimise pe Buzele unor Gânduri îngheţate, 
pe care ne vor patina, 

în Singurătate, 
Amintirile Viitorului. 


4) Unde se desfată mafia Divinităţii 


Lanţurile Compromisurilor, 

cu noi înşine, 

par a fi ruginit, 

lângă fântâna secată a Promisiunilor, 
care s-au ofilit, 

pe la Moaştele Viselor, 

la care se roagă Genunchii Absurdului, 
să plouă cu milă, 

peste Agonia din Seceta Privirilor, 
însetate, 

de Apele Transcendentale, 

ale Iluziilor Non-Sensurilor Existenţei, 
ce vor da drumul, 

Şuvoaielor de Deşertăciuni, 

ale Credinţelor, 

tot mai palide şi neajutorate, 

de când Moartea a început să dea târcoale, 
Durerilor izbăvitoare ale Sfinților Părinți, 
înecaţi în vinul Uitării, 

stors din Suferințele Omenirii, 

pentru a se scurge, 

pe mesele îmbelșugate, 

ale Cinelor de Taină, 
unde se desfată mafia Divinităţii. 


5) Viaţa Clipei 


Arde-mă cu focul Răsăriturilor, 
aprinse în Inima de Cer, 

a Forţei ce-mi conduce Existenţa, 
pierdută în Privirea, 

Orizonturilor nesfârşite, 

în Eternitatea cărora, 

aş vrea să-mi sădesc, 

Viaţa Clipei, 

care să nu se usuce niciodată, 
așteptând în zadar, 

Steaua Nemuririi, 

Iubirii noastre, 

oricât de mult, 

şi-ar dori Condiţia Umană, 

ca aceasta să devină căzătoare, 

pentru a o cuprinde, 

în braţele Iluziilor Vieţii și Morţii sale, 
ca să o monteze la medalionul Disperării, 
purtat la pieptul Deşertăciunilor, 

de Uitare. 


ISI 

6) Cei de atunci 


Zidit în Lacrima Apusului, 
înecat în valurile Gândurilor, 
ce lovesc sălbatic Țărmurile Viselor, 
de care îmi agăţ Sentimentele, 
la uscat, 

după o zi atât de umedă, 

care ne-a certat Privirile, 

ce mai vroiau să înoate, 

în apele adânci ale Destinului, 
care ne atrăgea ca un magnet, 
în abisurile Timpului său, 
unde ne aşteptau, 

porţile grele ale Uitării, 

care dintr-odată, 

s-au închis, 

în urma noastră, 

fără a ne mai lăsa, 

să ne reîntoarcem, 

la noi înșine, 

cei de atunci. 

7) Valsul Viselor 


Am îngenuncheat, 

la ruinele, 

Amintirilor noastre din Viitor, 
atunci când mi-ai dat mâna, 
Răsăritului Privirii tale, 

de la Valsul Viselor, 

ştiind că le vei reconstrui, 
încât să ne pierdem mereu, 
în Regăsirea Nemuririi sale, 
unde-şi ţine şi acum, 
Privirile noastre rebele, 

ale căror aripi, 

vor zbura, 

deasupra Condiţiei noastre Umane, 
luând câte o Stea de Fericire, 
din pomul interzis al Iubirii, 
pentru a face în ciudă, 
tuturor Păcatelor Originare, 
inventate de un Dumnezeu, 
invidios, 

pe noi. 

8) Oricâte şi oriunde 


Oricâte Riduri de Cuvinte, 
aş mai săpa, 

pe paginile roase de Timp, 
ale Clipelor, 

pentru tine, 

şi Oriunde aş merge, 

să vărs nisipul Viselor, 

din carnea putredă, 

a Timpului, 

sfâşiat de Clepsidrele, 
Gândurilor tale, 

nu ştiu dacă aş reuși vreodată, 
să-ți număr stelele Universului, 
care s-au născut, 

să-ți admire, 

Lumina Divină, 

din Privirea ta, 

uitând cu desăvârşire, 

de Agonia Condiţiei Umane, 
în care ne înecam, 

fără să ne dăm seama. 

9) Nu şi-au mai aflat niciodată Sufletele Pereche 


Rădăcini pierdute, 

de Cuvinte stinse, 

prin ierburile uscate ale Întrebărilor, 
care nu şi-au mai aflat niciodată, 
Sufletele Pereche, 

în aura propriilor Răspunsuri, 

ce ne încâlcesc şi acum, 

Părul Dorinţelor, 

ce-şi aşteaptă în zadar, 

pieptenul Clipei, 

care să le elibereze, 

de nodurile, 

Iluziilor Vieţii şi Morții, 

care ne ține atât de strânși legați, 
de Condiţia Umană, 

încât ori de câte ori, 

încercăm să ne luăm zborul, 
câtre depărtările din noi înşine, 
ne prăbuşim, 

pe câte o fărâmă de Speranţă, 
ale cărei aripi, 

nu aveau puterea, 

să ne ridice, 

atât de mult, 

încât să ne agățăm 

de Steaua Nemuririi, 

Iubirii noastre. 

10) Agonia Iubirii 


Pene de Gânduri, 

smulse din trupurile Anilor, 

de colții Singurătății, 

plutesc haotic, 

pentru a se îneca, 

pe Buzele îngheţate ale Cuvintelor, 
cu aripile frânte, 

pe Orizonturile apuse, 

ale Privirilor goale și sfârtecate, 

de lamele tăioase, 

zidite în cioburile, 

unei Clepsidre sparte, 

a Iubirii, 

care se mai luptă și acum, 

cu Timpul, 

încercând să-i taie, 

lanţurile de Zile, 

grele și indiferente, 

care ne leagă Amintirile Viitorului, 
de încheieturile Viselor noastre, 
încercând să ne ţină, 

în aceeaşi Agonie a Iubirii, 

care se zbate neputincioasă, 

pe străzile pustii ale Condiţiei Umane, 
în care ne aruncaseră, 

Iluziile Vieţii și Morţii. 

11) Meniului încărcat de Vise al Agoniilor 


Şi dacă vom trece, 

peste podurile sacre, 

ale Cuvintelor împreună?, 

atunci când ard înteţind, 

Focul Sacru al Iubirii, 

crezi că vom reuși să ajungem, 
dincolo de Tărâmul Durerii, 

unde Iluziile Vieţii și Morţii, 

nu mai au nimic de adăugat, 
meniului încărcat de Vise, 

al Agoniilor, 

atâtor şi atâtor Speranţe, 

ce vor deveni deşarte?, 

că vom reuși să strălucim împreună, 
în Steaua ce nu va mai cădea niciodată cu noi, 
pe alte Orizonturi, 

ale Privirilor goale şi pustii? 


12) Sculptat în piara amară a Încleştării 


Rezemat de tâmpla Singurătăţii, 
o întreb dacă pot înota, 
prin Ridurile ei adânci, 

pline de sudoarea Zilelor, 

care nu mai au nimic de spus, 
Amintirilor Viitorului, 

cărora le închide de fiecare dată, 
receptorul Privirii, 

de la telefonul, 

Iluziilor Non-Sensurilor Existenţei, 
lăsându-le să cadă, 

pustii şi triste, 

în abisurile Disperării, 

de unde ne dăruiesc câte un Zâmbet, 
sculptat în piatra amară, 

a Încleştării, 

Străinului Subconștient, 

al Adevărului Absolut, 

al Iubirii. 


13) La un loc cu Măştile 


Ne-am născut, 

un Strigăt al Marilor Tăceri, 
care-şi pierde de fiecare dată, 
Visul Clpelor, 

la ruleta părăsită, 

până şi de către Destin, 

a Coşmarului acestei Lumi, 
din care se hrănesc, 

Iluziile Vieții şi Morții, 

la Cina cea de Taină, 

a Durerii, 

unde sunt invitate Orgoliile, 
Viciile şi Patimile la un loc, 
cu Măştile ce au forme, 

de lubire sau Blestem, 
purtate, 

de Zilele părăsite de Speranţe. 


14) Studii în ale Nemerniciei 


Zaruri ciobite, 

de Coșmarurile, 

care le falsifică, 

feţele triste și abătute, 

ce cad mereu, 

pe ţinuturile Pierderilor de Sine, 
ale Întrebărilor fără Răspunsuri, 
precum a Nopţilor reci şi pustii, 
fără Răsăriturile, 

din care ne culegem, 

câte o clepsidră, 

al cărei Timp, 

nu a mai fost spart, 

de pereții orgiilor bahice, 

ale Deşertăciunii, 

pe care o îmbrăcăm, 

în fiecare Dimineaţă, 

a pustiului trist şi abătut, 

din Inimile obosite, 

de atâtea studii în ale Nemermniciei, 
Iluziilor Vieţii și Morții. 


15) Autorităţile Sfinţeniei actuale 


Vise coclite, 

zac întinse, 

pe fierbinţeala frunților unor Destine, 
gripate de Amintirile Viitorului, 

ce s-au molipsit de la Speranţele noastre, 
ce povesteau cu lux de amănunte, 

despre o altă Lume, 

în care nu există și speciile Deşertăciunilor, 
atât de ocrotite de toate grădinile zoologice, 
ale Cuvintelor de aici, 

încât atunci când se îmbolnăvește, 

câte una dintre ele, 

sunt trase la răspundere, 

de către întreaga tagmă a Înjurăturilor, 
toate autoritățile Sfinţeniei actuale, 

din Icoanele aducătoare de Noroc, 

numai lluziilor Vieţii şi Morţii, 

ce întețesc Agonia, 

acestei Existenţe. 

16) Plumb cenușiu și otrăvit 


Tulpini negre, 

umede și triste, 

zăbrelesc Inimile de Cer, 

ale Norilor albi, 

plini de vată de zahăr, 

ce va ploua, 

cu miresme vesele și triste, 
pe care le gustă, 

Îngerii Păzitori, 

ai Deşertăciunii acestei Lumi, 
căreia i se ridică catedrale de Durere, 
peste Zilele, 

de plumb cenușiu şi otrăvit, 
al Timpului, 

ce s-a tocmit, 

cu Iluziile Vieţii și Morții, 

să ne fie gardianul, 

care ne fură Eternitatea, 
alături de Destin. 

17) Pașii cadenţaţi ai groparilor de Vise 


Mi-ai spus Iubire, 

că atunci când vor cădea, 
Orizonturile Privirilor, 

de pe Cerul Inimilor de Foc, 
unde păreau că se află agăţate, 
de mai bine de o Eternitate, 
întregul nostru Univers, 

se va nărui, 

sub povara grea și apăsătoare, 
a Singurătăţii, 

de pe asfaltul negru, 

al Așteptării, 

pe care mai calcă doar Pașii cadențați, 
ai groparilor de Vise, 

ce aleargă, 

în ritmul funerar, 

al Iluziilor Vieţii şi Morţii, 
care adâncesc şi mai mult, 
Cuvintele fără Noroc, 

înecate în cănile de pustiu, 
ale Zilelor noastre, 
înmormântându-le, 

în spatele Speranţelor deşarte. 

18) Al cărui Foc de Vise 


E-atâta arşiţă, 

în obrajii Orizontului, 

al cărui Foc de Vise, 

ne aprinde Clipele, 

care se sfârşesc în flăcările Dorului, 
părăsit treptat, 

de propriile Vene, 

ale Regăsirilor, 

prin care curge din ce în ce mai încet, 
Sângele Amintirilor, 

peste Noaptea adâncă a uitării, 

din Gândurile aruncate de către Destin, 
în braţele Iluziilor Vieţii şi Morţii, 
ce-abia așteaptă să tragă storurile, 
peste Lumina Divină, 

a Viitorului, 

ce le copleșeşte prin prezenţa lui rebelă, 
datorat faptului, 

că nu le-a cunoscut niciodată, 

până acum, 

Deşertăciunea. 

19) Mă spăl cu apa Viselor 


Te caut, 

Depărtare din mine însumi, 
peste Nesfârşirea Universului, 
ce-mi curge prin Ridurile, 
înfometate de Adevărul Absolut, 
al Iubirii. 


Mă spăl cu apa Viselor, 

peste faţa murdară de praful, 
Iluziilor Vieţii şi Morții, 
pentru a reuși să admir, 
spectrul Străinului Subconştient, 
ce rătăceşte prin Universul, 
Conştiinţei mele, 

de mai bine, 

de o Eternitate de Clipă, 

ucisă de Timpul Deşertăciunii, 
de când mă aşteaptă, 

să redevin, 

cel de dinaintea acestei lumi, 
să privesc Nemurirea, 

în toată splendoarea sa. 

20) După sfaturile precise 


Ne ridicăm împotriva, 
propriului Străin al Subconştientului, 
pentru a încerca, 

să ducem la bun sfârşit, 
datoria faţă, 

de Iluziile Vieţii şi Morții, 

în mocirla cărora, 

ne-am întrupat Visele, 

ce-au primit fiecare, 

număr de deportare, 

în lagărele Agoniei, 
Societăților de Consum, 
Durere, 

ce ne hrănește Zilele, 

după sfaturile precise, 

ale Non-Sensurilor Existenţei. 


21) Conserve de Suflete 


Alergăm fără să ştim încotro, 
legaţi la ochi de Moartea, 

atâtor Eternităţi de Clipe, 

ce ne-au sculptat sicriul Viselor, 


25 


SORIN CERIN 
- AGONIA - 
-Poeme filosofice- 


din piatra amară, a Singurătății, 

pe care Iluziile Non-Sensurilor Existenţei, 
o vând la prețurile exorbitante, 
Deşertăciunilor, 

atât de bogate în Priviri pierdute, 

încât băncile Absurdului, 

nu mai fac față, 

cu mânuirea Capitalurilor, 

decapitate de fiecare dată, 

de către Destin, 

pe eşafodurile Disperării, 

din abatoarele Gândurilor, 

unde se fabrică cele mai bune conserve, 
de Suflete. 


22) Stelele Agoniilor Morţii 


Atunci când Zorii, 

vor face legământ de Sânge, 

cu Apusurile, 

când Viciile înfrățite cu Orgoliile, 
vor stăpâni casele Compromisurilor, 
să ştii că toate Orizonturile Disperărilor, 
vor aluneca, 

de pe bolta Inimilor noastre de Dor, 
în braţele reci şi frivole, 

ale Aşteptării, 

vândută dintotdeauna, 

Iluziilor Non-Sensurilor Existenţei, 
care scutură mereu Pomul Cerului, 
din care cad una câte una, 

Stelele Agoniilor Morții, 

pentru câte unul dintre noi. 


23) Pe sub podurile părăginite ale Disperării 


Îngândurat, 

Destinul atâtor Deşertăciuni, 
s-a decis să-și caute adopst, 
pe sub podurile părăginite, 
ale Disperării, 

unde cel puțin, 

nu-l mai plouă, 

cu Apa murdară, 

a Gândurilor, 

izvorâte din noroiul, 
Întrupării noastre, 

udat cu atâta râvnă, 

de Iluziile Vieţii și Morții, 
ca să înflorească din el, 
Dezolarea unui Absurd, 

al Privirilor pustiite, 

de Orizonturile Viselor, 
tulburi și descărnate, 

ale Durerii. 

24) Ultimele Zile de Agonie 


Trepte de Cer, 

aglomerate de Norii cenușii, 

ce-şi cară plumbul Viselor, 

pe spinările biciuite de Dor, 

ale Singurătăţii, 

care nu şi-a mai găsit, 

nici măcar Țărmul, 

Cimitirelor de Cuvinte, 

pe care ni le rosteam, 

în ultimele Zile de Agonie, 

ale Apocalipsei Sentimentelor, 

ca să ne aline, 

Pustiurile de Gânduri, 

traversate necontenit, 

de Pașii Caravanelor de Întrebări, 
orfane de Răspunsuri, 

ale căror mirodenii, 

cu miros deAmăgiri şi gust de Disperări, 
sunt aduse ca ofrandă, 

Iluziilor Non-Sensurilor Existenţei. 

25) Agonia Singurătăţii 


Plecat dintre mărăcinii Zodiilor, 
Adevărul Absolut, 

al lubirii, 

îşi caută şi acum acoperiș, 
deasupra frunții înstelate a Dorului, 
peste care curg şi acum, 
Cerurile Remușcării, 

izvorâte din, 

Agonia Singurătăţii, 

care se zbate, 

printre Cimitirele de Cuvinte, 
ale unui Dumnezeu, 

care se ascunde mereu de noi, 
prin târgurile de Stele căzătoare, 
ale Durerii, 

din al căror praf, 

ne-a întrupat Disperarea, 

înainte să ne abandoneze, 
Iluziilor Vieţii și Morții. 


26) Agonia fără discernământ a Vieţii 


Flăcări de Dor, 
ard Țărâna Intrupărilor, 

prin Crematoriile de Cuvinte, 

reci şi nefolositoare, 

Disperării de a fi noi înşine, 
Orizontul Eternităţii Clipei, 
îngropată adânc, 

în palmele bătătorite ale Morţii, 

din care ne bem Timpul, 

în cănile de pustiu ale Deșertăciunii, 
pentru a nu ne regăsi, 

Amintirile din Viitorul, 

căzut şi el la rândul său, 

în Agonia fără discernământ, 

a Vieţii, 

ce ni se scurge, 

prin venele pustii şi sumbre, 

ale Iluziilor Non-Sensurilor Existenţei. 


27) Gravide cu Moartea 


Cerul pustiu şi zdrenţăros, 

cu buzunarele Orizonturilor rupte, 
la coatele îmbinării, 

cu Țărâna Întrupării, 

Gândurilor noastre părăginite, 

din care Trecutul îşi trage seva, 
Dușmăniilor faţă de noi înşine, 
care să ne ningă mai apoi, 

cu alte Zile însărcinate, 

ce-au rămas gravide cu Moartea, 

care abia îşi așteaptă, 

viitorii noi născuţi, 

ai Disperărilor, 

ce vor aglomera holurile sinsitre şi cenușii, 
ale maternității Agoniei, 

Iluziilor Non-Sensurilor Existenţei. 


28) Trăind o veşnică Agonie a Morţii din noi 


De ce am fost predestinaţi, 

să ne culegem Clipele rătăcite, 
prin gunoaiele Condiţiei Umane, 
a Deşertăciunii?, 

trăind o veşnică, 

Agonie a Morții din noi, 

pe străzile pustii ale Disperării, 
ce nu vrea să ne întindă, 

nici măcar o firimitură de Speranță, 
pe care să o înveşmântăm, 

în hârtia mototolită de Cer, 

pe care ne scriam, 
undeva-cândva, 

Visele pustii şi triste, 

ale Singurătăţii, 

măcinată de Agonia Întrupării, 

în cănile de pustiu, 

ale Gândurilor, 

pe care suntem obligați să le bem, 
în fiecare moment, 

de către Destin. 


29) Sfârtecă şi acum carnea Viselor 


Legaţi de lanţurile Remușcărilor, 
Corbii mari şi negri ai Coşmarurilor, 
ne sfârtecă şi acum carnea Viselor, 

pe care călăream, 

undeva-cândva, 

încercând să ocolim tocmai Stelele căzătoare, 
ale Eternităţilor de Clipe, 

ca să nu cădem odată cu ele, 

în flăcările mistuitoare ale Singurătăţii, 
înveşmântate în Ţărâna Întrupării, 
atâtor Deşertăciuni, 

care şi acum, 

spală feţele ridate, 

ale Timpului obscur, 

cu Apa Agoniei Disperării, 

izvorâtă din Iluzile Vieții şi Morţii, 

pe Lacrimile Ochilor de Cer, 

ai Dureril. 

30) Agonizând în răceala Iluziilor Vieţii şi Morţii 


Rătăcit pe răscrucile drumurilor, 
către noi înşine, 

te întreb Existenţă, 

de ce ai răscolit Eternitatea, 
până când ţi-a dăruit Timpul, 
doar ca să ne ucizi Visele, 
făcându-le trecătoare, 

sau ca să ne faci să rostim, 
numai Cimitire de Cuvinte, 
printre gratiile Zilelor, 

din ce în ce mai Disperate, 

să scape de Păcatele Originare, 
menite să ne mistuie Adevărul, 
al cărui Foc Sacru, 

abia mai pâlpâie, 

agonizând, 

în răceala Iluziilor Vieţii și Morţii. 


31) La tălpile Agoniei Clipelor 


Resturi de morminte, 
de Momente, 

răsfirate prin Trecutul, 
Zorilor. 

Musguri de Durere, 
răsar sfioși, 
inspirând gingășie, 
Privirilor. 


Zodii de Amurg, 
rup foile, 

ofilite de Dor, 
ale Calendarelor. 


Candele de Cer, 

îşi aprind flăcările de Dor, 
ce mistuie Singurătăţile, 
Nopţilor. 


Aripi căzute, 

la tălpile Agoniei Clhpelor, 

îşi pierd miresmele Zborurilor, 
trase de storurile grele şi triste, 
ale Pleoapelor, 

Iluziilor Vieţii și Morții. 


32) Agonia Adevărului 


Surpată, 
alături de Zidurile Cuvintelor, 
Agonia Adevărului, 

va fi înmormântată, 

printre Cimitirele de Vise, 

ale Amintirilor din Viitor, 

atunci când, 

sandalele Clepsidrelor, 

îşi vor descălța Timpul, 

proaspăt eliberat, 

din strânsoarea, 

Iluziilor Non-Sensurilor Existenţei, 
ce va începe să alerge haotic, 

pe Țărmurile Disperării, 

până când valurile Deşertăciunilor, 
pe care le adulase, 

îl vor trage în adâncurile Uitării, 
dispărând odată cu Lumea, 
Întrupării unor Destine, 

a Nimănul. 


33) Ne facem un ideal 


Respirăm aerul Destinului, 

unei Morți a Disperării, 

din care, 

Iluziile Non-Sensurilor Existenţei, 
şi-au clădit palate de Amăgiri, 

în care să ne închidă Dorinţele, 
gata oricând să se sacrifice, 

pentru Sinele unui Dumnezeu, 

al cărui chip, 

este reflectat, 

în Oglinda ciobită, 

a propriilor noastre Aspiraţii, 
băute în cănile de pustiu, 

ale Agoniei Fericirii descompuse, 
din Deşertăciunea căreia, 

ne facem un ideal. 


34) Libertatea Agoniei 


Libertatea Agoniei, 

este sfântă în Lumea Absurdului, 
unde alergăm în căutarea Morții, 

o Viaţă întreagă, 

ca să ne găsească tot ea pe noi, 

cei învrăjbiți față de propriul nostru Sine, 
frământat din aluatul Deșertăciunilor, 
dospit mai apoi, 

în Cimitirele de Cuvinte, 

pe care le rostim, 

ca să ne înmormântăm în ele, 
Disperarea. 

35) Răsăritul 


Respirând Visul tău, 

Iubire, 

mă aflu de fiecare dată, 

pe înălțimile Adevărului Absolut, 
din sângele căruia, 

mi se hrănește, 

Răsăritul, 

Ochilor tăi de Cer senin, 

pe care plutesc Zilele pline de Fericire, 
care se revarsă, 

peste Steaua Nemuririi, 
Sufletelor noastre, 

ce luminează, 

Infinitul Universului, 

cu fierbințeala vulcanică, 

a Cuvintelor în care ne pierdem, 
identitatea, 

condiției noastre umane. 


36) În paragina Singurătăţii 


Oricâte drumuri prăfuite de Zile, 
am reuşi să le deportăm, 
în lagărele Cuvintelor întunecate, 

ale Deşertăciunilor acestei Lumi, 
a Nimănui, 

şi oricât de mult, 

am crede în Reuşita Fericirii, 
tot Iluziile Vieţii şi Morţii, 
vor fi cele care, 

ne vor îngenunchea, 
Dorinţele, 

cu aere de Învingători, 

ale Sentimentelor, 

căzute în paragina, 
Singurătăţii, 

faţă de noi înşine. 


37) Zilele goale ce agonizează după un Viitor 


Jarul Remuşcărilor, 

aprinde nisipul Frământărilor, 
din Clepsidrele pătate cu răutate, 
ale Cuvintelor, 

în care ne cad de fiecare dată, 
Grijile Zilelor, 

încătuşate de Timp, 

printre gratiile Gândurilor, 
pătrunse de frigul tăios, 

al Destinelor, 

în care ne-au înghețat, 

Zilele goale, 

ce agonizează, 

după un Viitor, 

care să le aducă, 

îmbrăcămintea adecvată, 

de prin târgurile fără adrese, 

ale Iluziilor Vieţii şi Morții, 

în care ne-am scăldat, 
întotdeauna, 

Disperările însoțite de Neputinţe. 


38) Cuvintele Zidurilor aflate în Agonie 


Urcând pe scările Norilor de Ifose, 
reuşim de fiecare dată, 

să ne privim de sus, 

Condiția Umană, 

uitând că Moartea, 

călăuzește întreg, 

Universul Deşertăciunilor, 

din Cuvintele Zidurilor, 

aflate în Agonie, 

pentru a fi rostite, 

pe buzele cărămizilor, 

Iluziilor Non-Sensurilor Existenţei, 
din mâna cărora, 

ciugulim Clipele ucise de Timp, 

pentru distracţia Absurdului, 

propriei noastre Vieţi, 

ce-o ţinem mereu ascunsă, 

în spatele Destinului, 

crezând că aşa o putem salva de la înec, 
atuncic când bea peste măsură, 

vinul Uitării, 

din cănile de pustiu ale Durerii. 


39) Gândurile Agoniei 


Umbrele Viselor tale, 

se mai văd şi azi, 

pe Orizonturile pustii, 

ale Gândurilor Agoniei, 

din care doar Străinul Subconștient, 
mai înlătură, 

storurile mari şi negre ale Uitării, 
încercând să refacă, 

Paşii Sentimentelor, 

ce-au călcat, 

prin labirinturile Inimilor de Cer, 
ale Cuvintelor, 

în care ne-am adăpostit, 

Privirile Universului pierdut, 

în propria lui Nesfârşire, 

pe care o frământam, 

în cuptorul Sângelui, 

Genelor strămoșilor noștri, 

crezând că ne va dospi, 

Eternitatea Clpei, 

ce ne va uni cu Amintirile Viitorului, 
unde eram mereu împreună. 


40) Carne de Vise ce agonizează 


Navigând pe spicele Clipelor, 
năpădite de verdeața Amăgirilor, 
pline de aerul proaspăt al Înălțimilor, 
Absurdului, 

care este cel mai mare constructor, 
de Biserici ale Înţelesurilor, 

pline de moaşte sfinte, 

ce sparg Clepsidrele Adevărurilor, 

în cioburile tăioase ale Credinţelor, 
înecate de Păcatele Originare, 

pe pânzele corăbiilor unor Icoane, 
făcătoare de Minuni, 

trupești, 

prin bordelurile Societăților de Consum, 
carne de Vise ce agonizează, 

pe jarul, 

Iluziilor Non-Sensurilor Existenţei. 

41) Agonia Umană 


Lipsit de propriul său Sine, 
Omul, 

a devenit obiectul de cult, 

al Infernului, 

creat numai pentru el, 

de către Paradisul, 

căruia 1 s-a greșit calculul, 
privind pilonii de susținere, 

încât unul dintre aceștia, 

a fost înlocuit, 

cu Condiţia Umană, 

ținută în lesă prin lagărele de Iluzii, 
ale Non-Sensurilor Existenţei, 
pentru ca să menţină greutatea insuportbilă, 
a Fericirii, 

unei întregi liote, 

de Sfinți părinţi, 

gata de oricâte orgii ale Credinței, 
în crimă şi cotropire, 

corupție sau înşelătorie, 

oricând, 

alături de Dumnezeul răzbunător, 
care întețeşte flăcările, 

Focului Profan, 

al Agoniei Umane, 

condamnată să-și ţină capul, 

pe perna Păcatelor Originare, 
din aşternuturile cărora, 

se trezeşte în fiecare dimineaţă, 
Blestemul. 


42) În care Zilele își duc Agonia 


Coroane de spini, 

ai trandafirilor de Lacrimi otrăvite, 
de Blestemele ce beau, 

din cănile de pustiu, 

ale Condiţiei Umane, 

din care cioburile clepsidrelor, 
atâtor Suferinţe, 

şi-au făcut un obicei, 

din a tăia tălpile Viselor, 

ce-ar vrea să îmbrăţişeze, 
Amintirile Viitorului, 

unicele rivale, 

cu adevărat de temut, 

ale Iluziilor Vieţii şi Morţii, 
stăpânele absolute, 

ale acestei Lumi a Deșertăciunii, 
în care Zilele își duc Agonia, 

pe spinările, 

propriilor Răsărituri şi Apusuri. 


43 


SORIN CERIN 
- AGONIA - 
-Poeme filosofice- 


43) Ruinele Condiţiei Umane ce agonizează 


Zâmbetele încremenite ale Lacrimilor, 
unor Speranţe, 

aşteaptă razele Luminii Divine, 

pe aripile Amintirilor Viitorului, 

să ne reclădească, 

ruinele Condiţiei Umane, 

ce agonizează, 

pe genunchii tociţi, 

ai Catedralelor de Blesteme, 
aruncate de Iluziile Vieţii şi Morţii, 
la gunoiul Destinului, 

care plăteşte taxe de protecție, 

la rândul lui, 

Deşertăciunii unei Existenţe, 

a Nimănul. 


44) Paradisul Sacru al Imposturii 


Înveșmântat, 

în mantaua de spini a Infernului, 
Omul, 

înlănțuit de Spânzurătorile Clhpelor, 
este gata mereu să ispăşească Soarta, 

unui Dumnezeu, 

care şi-a greşit propria Creaţie, 

ce a fost trecută, 

în proprietatea Agoniei Condiţiei Umane, 
de către Păcatele Originare, 

care nu ar fi existat niciodată, 

dacă Paradisul Sacru al Imposturii, 

unei Divinităţi a Nimănui, 

nu avea nevoie, 

de căldura Focului Suferinţei, 

care ne mistuie Vieţile, 

pentru a fi cât mai împlinite şi satisfăcute, 
Iluziile Non-Sensurilor Existenţei. 


45) Prin Genunchii roşi la Moaştele Deşertăciunilor 


Zidit în carnea Destinului, 

unei Lumi a Nimănui, 

Omul, 

este un învingător, 

al Pierzaniei, 

căreia îi ridică statui de Vorbe Goale, 
înrolate în rame aurite de Icoane, 
ale Desfrâului existenţial, 
întreținut cu râvnă, 

de Angoasele pline de vervă, 

ale Suferinţelor, 

ce-şi îneacă amarul, 

în stelele alcoolice, 

ale unui Univers, 

al Agoniei Condiţiei Umane, 

din care Iluziile Vieţii şi Morţii, 
izbăvitoarele de toate câte sunt şi vor mai fi, 
îşi primesc taxele de protecţie, 

prin Genunchii roşi, 

la Moaştele Deşertăciunilor. 


46) Într-o Agonie a Înstrăinării de Sine 


Ziduri trecute de prima tinerețe, 

a Iluziilor Non-Sensurilor Existenţei, 
intrate-n hora Disperării, 

Dorinţelor, 

ce se adapă de la fântâna secată, 

a Conştiinţei, 

Viciilor, 

băute din cănile de pustiu, 

ale Societăţii de Consum, 

Teamă, 

înecată în Sângele Genelor denaturate, 
ale Istoriilor criminale, 

a Instinctelor, 

Condiţiei Umane, 

ce şi-a ucis, 

propriile Eternităţi de Clipe, 

într-o Agonie a Înstrăinării de Sine, 
pentru a fi recunoscută, 

Şi a semăna, 

cu Chipul Absurd, 

a unui Dumnezeu, 

al Nimănul. 


47) Agonia Condiţiei Umane pe umerii Singurătăţii 


Ropote de aplauze sinistre, 
slăvesc cortegiile funerare, 

ale Naşterilor, 

aduse pentru a fi amanetate, 
Infernului acestei Lumi, 

de către Destinele înfometate, 
ale Pierzaniilor, 

tocmite de, 

Iluziile Vieții şi Morții, 

să livreze cât mai multe Suflete, 
mormintelor de Întrebări, 

ce-și vor căuta Răspunsurile, 
inexistente, 

printre cadavrele descompuse, 
ale Cuvintelor, 

ce şi-au albit oasele Viselor, 
printre buruienile Gândurilor uitate, 

de cătreA gonia Condiţiei Umane, 
pe umerii Singurătății. 


48) Norii ploilor de vară 


Eşti atât de mult Adevăr, 

în Ochii de Cer, 

ai lubirii, 

încât până şi norii ploilor de vară, 
repezi și zgomotoase, 

își dansează tocurile înalte ale Privirilor, 
peste şiroaiele de Cuvinte, 

care ni se preling, 

pe obrajii Zorilor, 

cu buretele cărora ne ştergem, 
Visele obraznice ale Timpului, 

care nu mai ştie ce să se facă cu noi, 
odată ce l-am făcut, 

să-şi piardă Eternitatea Clipei, 

din buzunarele rupte ale Zilelor, 

pe care nu le-a mai observat, 

fiind curpins de vraja, 

Privirilor noastre, 

în care ne regăseam Eternitatea, 

pe care n-ar fi dorit să ne-o dăruiască, 
ştiuindu-se gardianul angajat, 

de Iluziile Vieţii şi Morții, 

să ne interzică accesul, 
la Nemurirea, 
Amintirilor din Viitor, 
unde eram împreună. 


49) Pe gheaţa Agoniei Disperării 


Înecat în praful Gândurilor, 
Apusul se depărtează, 

în adâncurile Nopţii, 

adâncite în pălmile bătătorite, 
de Ridurile săpate, 

pe frunţile Clipelor moarte, 
ale Destinelor noastre, 
folosite ca îmbrăcăminte călduroasă, 
de iarnă sentimentală, 

pe care nu o mai poartă, 

nici unele dintre, 

Iluziile Vieţii şi Morții, 

fiind demodate, 

pentru străzile aglomerate ale Vanităţilor, 
în care ne scăldăm Neputinţa, 
de a nu aluneca, 

pe gheaţa Agoniei Disperării, 
de pe Frigul buzelor, 

ce nu mai sunt în stare, 

să ne rostească nici măcar, 
Cimitirele de Cuvinte, 

pe care le așteptăm, 
ca să ne înmormânteze, 
Amintirile Viitorului. 


50) Omul a ajuns lada de gunoi a unui Experiment 


Rămășaguri închistate, 

în aburii stelelor alcoolice, 

a Condiţiei Umane, 

intrată în Agonia Cunoaşterii de Sine, 

a epoleților unei ierarhii a Crimei de a Exista, 
sub stindardele Iluziuilor Vieţii şi Morții, 
arborate pe lângă mormintele de Vise, 
satisfăcute şi împlinite, 

că Omul a ajuns, 

lada de gunoi, 

a unui Experiment, 

trist şi neavenit, 

al Creaţiei, 

ce dorea să-i fure Chipul, 

pentru a-l ataşa Divinităţii, 

dându-i în schimb, 

prin Păcatele Originare, 

Îndeajuns de multă Durere, 

gratuită şi fără nici o restricție, 

cât să fie preocupat numai de ea. 

51) Rupându-le spinările propriilor Timpuri 


Gările Speranţelor, 

pustii și pline de linii moarte, 

se înşiră abătute, 

pe cumpăna fântânilor secate de Fericire, 
ale Condiţiei Umane, 

ce-și bea din cănile de pustiu, 
Disperarea, 

însoțită, 

de Iluziile Vieţii și Morții, 

primite în dar, 

de la Creatorul Greşelilor, 

care ni le trimite personal, 

prin Orizonturile triste şi goale, 
însărcinate cu aprovizionarea, 
Destinelor frânte, 

de greutatea Zilelor care le călăresc, 
rupându-le spinările propriilor Timpuri. 


52) Torturile ce provoacă Agoniile Condiţiei Umane 


Extazul este o stare de spirit a Morţii, 
a cărei izbăvire, 
sălăşluiește înconştient, 

în fiecare dintre noi, 

cei însăcinaţi să ne ducem la bun sfârşit, 
Torturile ce provoacă, 

Agoniile Condiţiei Umane, 

din care trebuie să ne servim, 

de fiecare dată, 

câte o felie, 

îndeajuns de mare, 

încât să putem simţi în profunzimea lor, 
Răzbunările Păcatelor Originare, 

ale Creatorului, 

care s-a osândit singur, 

să ne calce în picioarele Sale Divine, 
Iubirea. 


53) Aruncată în Agoniile Incertitudinilor 


Ziduri răsfirate de Gânduri, 

prin Sângele Genelor defecte, 

ale Străbunilor Suferinţei, 
înmuguresc noi Compromisuri, 
cu Divinitatea coruptă a Ierarhiei, 
Sfinţilor părinţi, 

mai hoaţă şi mai criminală, 

decât orice josnicie, 

oricât de mare, 

a Condiţiei Umane, 

aruncată în Agoniile Incertitudinilor, 
de către, 

Iluziile Non-Sensurilor Existenţei, 
care sunt, 

opera de căpătâi a Creatorului. 


54) La temelia Agoniei Condiţiei Umane 


Înecaţi în lacurile de sudoare, 

ale Deşertăciunilor, 

Iluziile Non-Sensurilor Existenţei, 
muncesc din greu, 

la temelia Agoniei Condiţiei Umane, 
restaurându-i până şi cele mai infime detalii, 
ale Durerii, 

care se scorojise pe alocuri, 

şi nu mai putea fi folosită, 

la standardele maxime, 

ale Urii şi Nemerniciei, 

unei Divinităţi narcisiste, 

care a creat Păcatele Originare, 

doar pentru a se ajuta pe Sine, 

în clădirea propriilor Catedrale, 

ale Disperării şi Deznădejdii. 

55) Un spectacol de neuitat 


Flori de Cer otrăvite, 

cu Norii cenușii ai Disperării, 

din care, 

rădăcinile Zilelor îşi trag seva, 

pentru a le oferi, 

Iluziilor Vieţii şi Morții, 

un spectacol de neuitat, 

al Agoniei Condiţiei Umane, 

unde fiecare Suferinţă, 

îşi va putea servi câte o porție, 

turnată în cănile de pustiu, 

ale Deşertăciunilor, 

ce şi-au deschis crâșma Deznădejdii, 
peste drum de Privirea abătută şi ațintită, 
asupra alaiului funerar al unui Compromis, 
ce-i dus către Cimiturul de Vise, 

unde va fi înmormântat, 

cu onorurile lerarhiei Divinităţii, 

în Ţărâna Păcatelor Originare. 


56) Cănile de pustiu ale Agoniei Condiţiei Umane 


Candele de Vise, 
pâlpâie, 

la căpătâiul Cerului mort, 

în Pustiul din noi înşine, 

tămâiat, 

cu roua Orgoliilor unor Înţelesuri, 
pierdute printre Religiile Deşertăciunilor, 
care se preling însetate, 

peste fântâna secată de Lacrimi, 

a Adevărului, 

ce nu mai poate umple, 

nici măcar cănile de pustiu, 

ale Agoniei Condiţiei Umane, 
ținută în spatele gratiilor, 
Cimitirelor de Cuvinte ale Facerii, 
de către Iluziile Vieţii și Morţii. 


57) Luptă împotriva Condiţiei Umane 


Ropote sinistre de aplauze, 

ning viscolind, 

peste Ținuturile înghețate, 

ale Cimitirelor de Cuvinte, 

rostite de buzele înfrigurate, 

ale unui Dumnezeu, 

străin şi răzbunător, 

față de Amintirile noastre din Viitor, 
ce şi-ar dori, 

ca Păcatele Originare, 

din Lumea propriei Sale Deşertăciuni, 
să ucidă, 

până şi fărâma de Lumină Divină, 
din care ne-am întrupat Iubirea, 
undeva-cândva, 

dinainte de a fi Universul, 

cu Spațiile şi Timpii lui, 

ce-a mai rămas ascunsă, 

în Străinul Subconștient din noi, 

ce luptă împotriva Condiţiei Umane, 
a Iluziilor Vieţii şi Morții. 


58) Lumea este o Morgă a Condiţiei Umane 


Lumea este o Morgă a Condiţiei Umane, 
unde se îmbălsămează, 

Sufletele pierdute, 

pe tărâmurile Păcatelor Originare, 
ce au divinizat un Dumnezeu, 

atât de străin de ele, 

încât până şi Visele lor, 

s-au prefăcut în Deşertăciunea, 
unei Existenţe, 

a Iluziilor Vieţii şi Morţii, 

ale căror Non-Sensuri, 

se răsfrâng, 

asupra oricărei mlădiţe de Adevăr, 

ce se usucă, 
la tălpile fântânilor secate de Iubire. 


59) Sfinţii Părinți ai Atrocităţilor 


Tăciuni aprinși de Ură, 

în cuptoarele Bârfelor, 

ce încălzesc Agonia Condiţiei Umane, 
pe Țărmurile potrivnice Iubirii, 

unde Sfinții Părinți ai Atrocităţilor, 

a tot ceea ce este inuman, 

se desfată prin Icoanele făcătoare de minuni, 
la Moaştele cărora, 

suntem obligați să ne rugăm, 

de către Iluziile Vieţii şi Morții, 
primind ca premiu, 

cât mai multă Durere, 

pe care abia să o mai putem duce, 

pe muntele gârbovit al Speranţelor. 


60) La sânul veninos al Destinului 


Orgolii obeze, 
rup crengile otrăvite ale Timpului, 

agâțate cu disperare, 

de Agonia Condiţiei Umane, 

ce nu poate accepta, 

la sânul veninos al Destinului, 
Amintirile Viitorului, 

pe care le-am descoperit înscrise, 

în Durerea, 

ce ne-a fost aruncată, 

drept hrană spirituală, 

de Iluziile Non-Sensurilor Existenţei, 
care împart Viaţa și Moartea, 

după bunul plac, 

al Păcatelor Originare, 

săvârşite de Dumnezeul, 

atât de străin de noi înșine, 

încât până și Catedralele sale luxoase, 
ne trimit Pașii Zilelor, 

spre supunere oarbă, 

în fața Suferinței. 


61) Vor să locuiască numai în Sufletele noastre 


Zodii de lux, 

vândute cu dedicație, 
numai Suferinţelor, 
ce conduc Libertatea, 
pe străzile desfundate, 

ale Condiţiei Umane, 

unde agonizează Sentimentele, 
părăsite de către Fericire, 

ce sunt duse, 

de şuvoaiele ploii Gândurilor, 
către canalele înfundate, 

de Mocirla Întrupărilor, 
atâtor şi atâtor, 

Iluzii ale Vieţii şi Morții, 

ce vor să locuiască, 

numai în Sufletele noastre. 


62) Aplaudate frenetic de Agoniile Destinelor 


Bem de fiecare dată, 
îndeajuns de multă Durere, 
din fântânile uscate, 

ale cănilor de pustiu, 

ce străbat Inimile de Cer, 
ce agonizează, 

goale de Vise, 

pe maidanele, 

Iluziilor Vieţii şi Morții, 
pe care joacă meciul Existenţei, 
Condiţiile Umane, 
aplaudate frenetic, 

de Agoniile Destinelor, 

unor Compromisuri, 

pe care suntem obligați să le săvârşim, 
faţă de Orgoliile unui Dumnezeu, 

al Nimănul. 


63) Un Paradis al Agoniei Infernului 


Oricâte grote, 

şi-ar săpa Pustnicii Cuvintelor, 
prin ţărâna Întrupării, 

Amintirilor din Viitor, 

nu vor reuşi niciodată, 

să spargă Zidurile amenințătoare, 
ale Iluziilor Vieţii şi Morții, 

cu rugile lor pline, 

garnisite cu ţepii Umilinţei, 

ce hrănesc, 

Orgolule Sfinților Părinți, 

ai Absurdului, 

ce nu vor să coboare, 

din Icoanele aurite ale Viselor deşarte, 
unde este pictată Condiţia Umană, 
ca fiind un Paradis, 

al Agoniei Infernului, 

Durerilor noastre, 

pe care trebuie să le ispășim, 

în numele Păcatelor Originare, 

săvârşite de un Dumnezeu, 
al Neşansei de a-L fi întâlnit. 


64) Libertatea este o Agonie continuă 


Libertatea, 

este o Agonie continuă, 

a Condiţiei Umane, 

ce nu poate trece niciodată, 
de Zidul masiv, 

al Iluziilor Vieţii şi Morţii, 
fiindcă dacă ar face-o, 
şi-ar pierde cu desăvârşire, 
Consistenţa, 

întrucât nu ar mai avea, 
nici un Obstacol de trecut, 
în Calea spre Absolut, 

a Deşertăciunii acestei Lumi. 


65) Infernul şi Paradisul Orgiilor Condiţiei Umane 


Convinși fiind, 
că facem ceea ce ne cer, 
Iluziile Vieţii şi Morții, 

ale unui Dumnezeu, 

care ne-a abandonat, 

încă de la naştere, 

ne lustruim în fiecare dimineaţă, 
Orgolule, Vicuile şi Compromisurile, 
pentru a le place, 

Sfinţilor părinți denaturați, 

în arta amorului spiritual, 

ce-și duc Existenţele narcisiste, 
împletite între paralele, 
desfrâului și abnegaţiei, 

față de Absurdul, 

ce susține, 

Infernul şi Paradisul, 

Orgiilor, 

Condiţiei Umane, 

transformate în Credinţe. 


66) Spiritul Condiţiei Umane 


Resturi de Clipe descompuse, 
ne sunt oferite, 

spre a ne clădi cu ele, 

soclul Fericirii, 

de către Iubirea unui Dumnezeu, 
care ne foloseşte, 

pentru venerarea, 


62 


SORIN CERIN 
- AGONIA - 
-Poeme filosofice- 


propriilor Lui, 

Catedrale ale Deșertăciunilor, 
izvorâte în mod paradoxal, 

din Spiritul Condiţiei Umane, 
anume creat, 

să nu poată Exista fără Suferință, 
precum Orizontul Viselor, 

fără Nesfârşirea Cerului, 

pe care să-şi desfacă aripile, 
Gândurilor. 


67) Pentru a lega malurile Agoniilor Condiţiei Umane 


Poduri de Suflete, 

ridicate cu piatra amară, 

a Durerii, 

peste Nemărginirea Viselor, 

a căror aripi, 

cad grele și pustii, 

pe râurile Cuvintelor care le sfarmă, 
pentru a lega malurile Agoniilor, 
Condiţiei Umane, 

de Speranţele deșarte, 

pe ale căror ruine, 

ne clădim Existenţa, 

zăvorâtă cu abnegaţie, 

de Timpul isteric, 

al Iluziilor Vieţii şi Morții. 


68) Privirile înceţoşate de Amintirile Viitorului 


Petalele uscate, 

ale trandafirilor Așteptării, 

au fost dăruite, 

fântânilor Singurătăţii, 

secate de Dorul nostru, 

ce ne-au oferit, 

în cănile de pustiu, 

ale Zâmbetelor încleştate, 

de către, 

Iluziile Non-Sensurilor Existenţei, 
roua cristalină şi rece, 

a Deşertăciunii, 

care să ne spele, 

Privirile încețoşate, 

de Amintirile Viitorului, 

ce nu-şi pot afla niciodată locul, 
în Lumea unde Orizonturile Viselor, 
sunt zdrobite, 

de colții isterici şi cinici, 

ai Timpului, 

ce s-a dovedit a fi, 

al Nimănul. 

69) Frigul de Sfârşit de Lume al Agoniilor Condiţiei 
Umane 


Purtate de Vânturile pustii ale Gândurilor, 
frunzele uscate ale Viciilor, 

deplâng ramurile pline de verva citadină, 
a Compromisurilor, 

înecate de ploile Deşertăciunilor, 

prin Haznalele Zâmbetelor, 

din ce în ce mai reci. 

care au prins în cleştii lor, 

Privirile senine, 

ale Amintirilor din Viitor, 

unde eram împreună, 

alături de Iubire, 

zdrobindu-le cu Frigul de Sfârşit de Lume, 
al Agoniilor Condiţiei Umane, 

ce-abia mai reușeau, 

ŞI ele, 

să respire câte o fărâmă de Absurd, 
pentru a se menţine, 

în Viaţa, 

Iluziilor Non-Sensurilor Existenţei. 

70) Ucisă de Profanul 


Suntem creaţi, 

să clădim la rândul nostru, 
ruinele unui Adevăr, 

pe care l-ar respinge din faşă, 
Amintirile Viitorului, 

din respiraţia, 

Străinului Subconştient, 

al Adevărului Absolut, 
fiindcă preamăreşte şi edifică, 
Lumea, 

Condiţiei Umane, 

a unei Deşertăciuni, 

bogate în Durere, 

ŞI săracă, 

în Spiritul Sacru al Iubirii, 
ucisă de Profanul, 

Iluziilor Non-Sensurilor Existenţei, 
care se sprijină nemijlocit, 
pe pilonii Vieţii şi Morţii, 
înfipți în Mocirla, 

din care ne-am Întrupat, 
Menirea. 

71) Sabia Amintirilor din Viitor 


N-ar fi fost pe această Lume, 
atâtea Clipe, 

câte funii de spânzurătoare, 
ar fi existat, 

pentru Durerea insuportabilă, 
a Existenţei, 

dacă Condiţia Umană, 

ar fi reușit să învingă, 
Iluziile Vieții şi Morții, 
ținând în mâna Destinului, 
sabia Amintirilor din Viitor, 
a Spiritului Focului Sacru, 

al lubirii, 

prin care aprindeam, 

Stelele Nemuririi, 

ale unui Univers, 

al Adevărului Absolut. 


72) În Infinitatea de Cioburi Finite 


Lumină din Lumină Divină, 
Adevăr din Adevăr Absolut, 
Timp din Eternitate, 

Moarte din Nemurire, 

şi toate câte au zămislit Existenţa, 
cu Iluziile Non-Sensurilor ei, 
ar trebui să ne lase, 

să ne redescoperim, 

Sinele pierdut, 

al Totului Primordial, 

de dinainte de a se sparge, 

în Infinitatea de Cioburi Finite, 
ale Universului Cunoașterii, 
Fractalilor Divinităţii, 

care ne conduc, 

Suferinţa, 

pe Calea către Absolutul, 
Morţii, 

din noi înşine. 


73) Într-un incendiu al Agoniei unei Lumi 


Zeilor uitaţi ai Fericirii, 

li s-au descărnat Chpele, 

de pe oasele albite, 

ale Anilor încărunțiți, 

de Iluziile Vieţii şi Morții, 
ce vor să le gătească, 

pe Jarul Timpului neiertător, 
cu flăcările Destinelor, 

ce reaprind Visele părăsite, 

ale Cimitirelor de Cuvinte, 
într-un incendiu, 

al Agoniei unei Lumi, 

care ne transformă, 
Condiţia Umană, 

într-o Cenușă a Nimănui, 
aruncată în Ochii injectaţi, 
de Privirile Absurdului, 
atâtor Predestinări. 


74) Ascunsă în sicriele putrezite ale Sufletelor 


Ascult, 

vuietul din Scoicile sparte, 
de Timp, 

a Vânturilor vagaboande, 
ale Șoaptelor, 

Iluziilor Vieţii şi Morții, 

din cărămizile cărora ne-am clădit, 
Condiţia Umană, 

din mormintele Viitorului, 
în care ne aruncăm, 

de fiecare dată, 

Iubirea, 

ascunsă în sicriele putrezite, 
ale Sufletelor, 

ştiind că ne arde, 

atât de adânc, 

Speranţele deşarte, 

încât nu mai suntem în stare, 
să le ducem cenușa, 
Fericirii, 

pe spinarea Orizonturilor, 
Predestinate nouă. 


75) Omagii de recunoştinţă Suferinţei 


Ridică-mi Doamne, 
Fericirea Durerii, 

să pot reînvia, 

din Țărâna trupului Tău, 
ce mi-a furat, 
Eternitatea Clpei, 

pe care am moştenit-o, 
de la Lumina Divină, 

a Iubirii, 

alături de care, 

am stat, 

dinaintea Timpurilor și Spaţiilor, 
gratiilor Tale, 

în spatele cărora mă ţii, 
ca să le aduc, 

Omagii de recunoştinţă, 
Păcatelor Originare, 

ale Suferinţei, 
Condiţiei Umane, 
aflată în Agonie, 

pe care sunt obligat, 
să o îmbrac, 

de fiecare dată, 
când Frigul aspru, 
al Deşertăciunilor, 
acestei Lumi, 
muşcă din Buzele, 
Zâmbetelor încleştate, 
ale Cuvintelor. 


76) Să ne croim exemple 


Căzute, 

pe Zodia amară a Despărțirii, 
de Amintirile Viitorului, 

din piatra căreia, 

şi-a sculptat Condiţia Umană, 
Agonia, 

ce mai caută și acum, 
Sufletele descompuse de Durere, 
pe care să le înghită, 

cu colții lacomi şi nemiloşi, 
ai Iluziilor Vieţii şi Morţii, 
din Zâmbetele înghețate, 

ale cărora, 

să ne croim exemple, 

de a ne ruga, 

la Zidurile reci şi insalubre, 
din Catedralele Profane, 
ale Compromisurilor, 

ale căror Sfinți Părinți, 

cad haotic de pe icoanele de ceară, 
ale Conştiinţelor, 

ce se topesc sub greutatea, 
măştilor descompuse, 

ale falselor Adevăruri, 
despre noi înșine. 


77) Ce aduce un Impuls nou și creator 


Fiecare Clipă îşi primeşte în dar, 
propriul ei Zid, 

în această Lume a Deşertăciunilor, 
de pe înălțimile căruia, 

să se arunce, 

în braţele sinistre, 

ale Iluziilor Vieţii şi Morții, 

care o aruncă direct, 

pe Jarul Uitării, 

urmând ca din cenuşa ei, 

să clădească Zielele Absurdului, 

ce ţine într-o veșnică Agonie, 
Condiţia Umană, 

ce aduce un Impuls nou şi creator, 
Non-Sensurilor Existenţei, 
stresate, 

de veşnicile Cimitire, 

de Cuvinte ale Facerii, 

Suferinţei. 

